OpenLLM-France/wikimedia huggingface dataset:
# Drogheda United FC

El Drogheda United F.C. és un club de futbol irlandès de la ciutat de Drogheda.

## Història

El club actual és el resultat de la fusió de dos clubs de la ciutat, el Drogheda United, fundat el 1919 i el Drogheda F.C., fundat el 1962. La fusió d'ambdós clubs es produí el 1975. El 1963, el Drogheda F.C. va ser escollit per disputar la lliga d'Irlanda.
Els títols més destacats del club han estat la Copa irlandesa de futbol i la Setanta Cup. L'any 2007 assolí per primer cop la Lliga irlandesa de futbol.
Des de 1976 disputa els seus partits com a local al United Park. Anteriorment havia jugat al Lourdes Stadium.

## Jugadors destacats

* Tommy Breen
* Ray Treacy
* Tony Macken
* Mick Meegan
* Mick Leech
* Cathal Muckian
* Jerome Clarke
* Frank "Dusty" Flanagan
* Gerry Martin
* Phil Murphy

## Entrenadors destacats

* Jimmy McAlinden

## Palmarès

* Lliga irlandesa de futbol:
** 2007
* Copa irlandesa de futbol:
** 2005
* 1st Division:
** 1988/89, 1990/91, 1998/99, 2001/02
* Copa de la Lliga irlandesa de futbol:
** 1983/84
* League of Ireland First Division Shield:
** 1991
* Setanta Sports Cup:
** 2006, 2007

## Enllaços externs

* Web oficial
* Drogheda United a FAI.ie Arxivat 2011-05-23 a Wayback Machine.
* Drogheda United a eircomloi.ie Arxivat 2009-01-17 a Wayback Machine.
* Web Reservoir Drogs

## Referències

* ↑ 2007 eircom League Premier Division Arxivat 2010-01-13 a Wayback Machine., eleven-a-side.com, 2007. Obtingut el 30 de juliol 2007.
* ↑ Shop Arxivat 2008-01-11 a Wayback Machine., Drogheda United Official Website, 2007. Obtingut el 30 de juliol 2007.
# Kit Carson

Christopher Carson (Madison, Kentucky, 1809-1868), conegut com a Kit Carson, va ser un explorador, agent indígena i resident de la Frontera dels Estats Units.

## Biografia

Sent molt infant els seus pares emigraren als territoris que en aquells temps eren salvatges solituds, i all'a es va criar Carson, lliurat a la caça amb el llaç i als altres exercicis propis de les grans planes americanes, en tots els quals va adquirir una gran destresa. En 1829 va dirigir una expedició a Califòrnia i poc després una altra a les muntanyes Rocoses. Escollit com a guia per Frémont, a la seva perícia i coneixement del terreny va deure aquell general l'èxit de la seva exploració d'aquelles muntanyes famoses i altres regions de Califòrnia, resultat a què va contribuir així mateix la gran popularitat que Carson tenia entre els indígenes, els usos, costums i sentiments que coneixia á fons i al fet que la llengua la parlava amb tanta facilitat com la seva pròpia.
Gràcies a aquestes circumstàncies, va prestar uns serveis al seu país, especialment durant la guerra civil, en l'època va assegurar á la Unió el concurs dels indígenes de Texas, Nou Mèxic i Colorado, mereixent per això el nomenament de brigadier general. Carson és considerat com el prototip dels caçadors de les Prades i dels agents americans en terra dels indis, però a l'inrevés del que sol ocórrer entre aquesta classe d'individus, tot i les grans proeses que havia dut a terme, era de caràcter modest i afable.

## Referències

* ↑ Doval, Gregorio. Breve historia de la Conquista del Oeste (en castellà). 3a. Madrid: Nowtilus, 2017, p. 150-157. ISBN 9788497635714.

## Bibliografia

* Burdette, Life of Kit Karson, the great Western hunter and guide (Filadèlfia, 1869);
* Peters, Kit Carson, life and adventures from facts narrated by himself (Hartford, 1874). editorial espasa-calpe, tom núm 11, pàg. 1411 (isbn 84-239-4511-1)
# Henri de Dion

El Comte Henri de Dion (Montfort-l'Amaury, 21 de desembre del 1828 - París, 13 d'abril del 1878) va ser un enginyer francès especialitzat en construccions metàl·liques. El seu cognom apareix inscrit a la Torre Eiffel, en el treball de construcció de la qual col·laborà.
Estudia enginyeria primer a Suïssa i després a l'École Centrale de Paris. Va col·laborar amb Eugène Flachat en la construcció del pont de Langon i la restauració de la catedral de Bayeux el 1854. A Espanya va fer diverses obres, entre elles la construcció de l'Estació de Delicias a Madrid
Per la seva actuació durant la guerra de 1870 a França va rebre la Legió d'Honor amb el grau d'oficial.

## Referències

* ↑ «Expedient de Dion al web de la Legió d'Honor» (en francès). [Consulta: 20 març 2016].
# Living Things

Living Things és el cinquè àlbum de la banda de rock i metal alternatiu nord-americana Linkin Park. Va ser llançat sota Warner Bros. Records i Machine Shop Recordings el 26 de juny de 2012 al Japó i a la resta del món durant la setmana següent. La producció va ser a càrrec del vocalista Mike Shinoda i Rick Rubin, que van coproduir els dos àlbums d'estudi anteriors de la banda, Minutes to Midnight (2007) i A Thousand Suns (2010). Living Things va ser el seu últim àlbum produït per Rubin i gravat a NRG Recording Studios.
La banda afirma que Living Things combina elements dels seus quatre àlbums anteriors per crear un nou so. Van declarar que finalment van sentir que estaven en "territori familiar" després d'anys d'experimentació que van donar lloc als seus dos àlbums d'estudi anteriors, Minutes to Midnight i A Thousand Suns. Living Things va ser escollit com a títol de l'àlbum a causa dels nombrosos temes personals que tocava.

## Llistat de cançons

L'àlbum té 12 cançons amb una durada total de 37 minuts i 05 segons. Totes les lletres estan escrites per Chester Bennington i Mike Shinoda.
* LOST IN THE ECHO - 3:25
* IN MY REMAINS - 3:20
* BURN IT DOWN - 3:51
* LIES GREED MISERY - 2:27
* I'LL BE GONE - 3:31
* CASTLE OF GLASS - 3:25
* VICTIMIZED - 1:46
* ROADS UNTRAVELED - 3:49
* SKIN TO BONE - 2:48
* UNTIL IT BREAKS - 3:43
* TINFOIL - 1:11
* POWERLESS - 3:43

## Referències

* ↑ Martins, Chris. «Linkin Park Open Up About Hybrid Vibe of June Album» (en anglès americà), 12-04-2012. [Consulta: 10 gener 2023].
* ↑ «LIVING THINGS», 20-06-2012. [Consulta: 10 gener 2023].
# Dyasya (cràter)

Dyasya és un cràter d'impacte en el planeta Venus de 7,8 km de diàmetre. Porta el nom d'un antropònim nganasan, i el seu nom va ser aprovat per la Unió Astronòmica Internacional el 1997.

## Referències

* ↑ «Dyasya». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Gawilgarh

«Gawilgarh» té aquests significats:
* Muntanyes de Gawilgarh, serralada a les muntanyes Satpura a la regió de Berar, a Maharashtra (Índia)
* Fort de Gawilgarh, fortalesa de les muntanyes Satpura, al districte d'Amravati, a Maharashtra.
# Elet

En la Germania de Mallorca, els elets eren cada un dels representants del poble, menestrals o pagesos, elegits per formar part de l'estructura organitzativa de la Germania.

## Referències

* ↑ SERRA, Jaume. Pau Casesnoves i les Germanies a Inca. Inca: IES Pau Casesnoves/ Edicions Documenta Balear, 2001.
# Jardiner septentrional

El jardiner septentrional (Ailuroedus jobiensis) és un ocell de la família dels ptilonorínquids (Ptilonorhynchidae).

## Hàbitat i distribució

Habita els boscos de les muntanyes del nord de Nova Guinea central.

## Taxonomia

Considerat coespecífic d'Ailuroedus melanotis, ha estat ubicat a la seua pròpia espècie arran la revisió d'Irestedt et al. (2015).

## Referències

* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ M Irestedt, H Batalha-Filho, CS Roselaar, L Christidis i PGP Ericson. 2015. Contrasting phylogeographic signatures in two Australo-Papuan bowerbird species complexes (Aves: Ailuroedus). Zoologica Scripta 45(4): 365–379
# ESP (guitarres)

The ESP Guitar Company, Limited (Kabushiki Gaisha Ī Esu Pī), és una companyia que fabrica guitarres i baixos.
Originària del Japó, i la seva seu central es troba en North Hollywood, Los Angeles (Califòrnia, EUA).

## Referències

* ↑ «ESP Guitars» (en anglès). ESP Guitars. Arxivat de l'original el 2013-07-15. [Consulta: 16 gener 2012].
Viccionari
# Karassu

Karassu (en rus: Карасу) és un poble de la república del Daguestan, a Rússia. Segons el cens del 2010 tenia 761 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* 1 2 Село Ортатюбе на карте
# Heinrich Lenz

Heinrich Friedrich Emil Lenz (Dorpat, Imperi Rus, 12 de febrer de 1804 - Roma, Regne d'Itàlia 10 de febrer de 1865), va ser un físic alemany conegut per formular la Llei de Lenz l'any 1833.
Nascut a Dorpat (avui en dia Tartu, Estònia), finalitzà l'educació secundària el 1820, estudià químiques i físiques a la Universitat de Tartu. Viatjà amb Otto von Kotzebue en la seva tercera expedició al voltant del món des del 1823 al 1826. Durant el viatge Lenz estudià les condicions climàtiques i les propietats físiques de l'aigua del mar. Posteriorment va començar a treballar a la Universitat de Sant Petersburg, on després va ser Degà de Matemàtiques i Física de l'any 1840 al 1863. Va començar a estudiar electromagnetisme l'any 1831. A més de llei que pren el seu nom, també va descobrir independentment la llei de Faraday l'any 1842, i per honrar els esforços de Lenz, els russos sempre es refereixen a aquesta amb el nom de llei de Faraday-Lenz.
El 1833 va publicar un article científic analitzant la reversibilitat dels motors i generadors elèctrics. A finals de 1833 el text és citat per l'Acadèmia de Ciències de Sant Petersburg i el 1834 es publica a la revista Annalen der Physik und Chemie de Poggendorff. El 1838 publicà com va usar un generador Pixxi com a motor, de forma que el concepte de la reversibilitat dels generadors/motors va guanyar acceptació.
Els estudis sobre inducció electromagnètica realitzats per Michael Faraday ens indiquen que en un conductor que es mou tallant les línies de força d'un camp magnètic es produirà una força electromotriu (FEM) induïda i si és el cas d'un circuit tancat es produirà un corrent induït. El mateix passa si el flux magnètic que travessa al conductor es variable. La Llei de Lenz indica que les forces electromotrius o els corrents induïts seran d'un sentit tal que s'oposin a la variació del flux magnètic que les produeix. Aquesta llei és una conseqüència del principi de conservació de l'energia. La polaritat d'una FEM induïda es tal que tendeix a produir un corrent, amb un camp magnètic que s'oposi sempre a les variacions del camp existent produït pel corrent original.

## Referències

* ↑ Asimov, Isaac. «Lenz, Heinrich Friedrich Emil». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 277. ISBN 8429270043.
* ↑ Doppelbauer, Martin. «The invention of the electric motor 1800-­1854» (pdf) (en anglès), 09-09-2018. [Consulta: 30 abril 2020].
# Leu Abeliòvitx

Leu Maissèievitx Abeliòvitx (Vílnius, 1912 – Minsk,1985) fou un compositor bielorús.

## Biografia

Abeliòvitx va estudiar composició al Conservatori de Varsòvia amb Kazimierz Sikorski entre 1935 i 1939. El 1939, va haver de deixar el conservatori quan els nazis van envair Polònia. Es va refugiar a Minsk, on va continuar els seus estudis de composició al Conservatori de Minsk amb Vassili Zolotariov, compartint classe amb Mieczysław Weinberg, fins a graduar-se el 1941. Després de la Segona Guerra Mundial, es va dedicar a la composició i a l'estudi de la música folklòrica bielorussa. Entre les seves obres es troben quatre simfonies (1962, 1964, 1967 i 1970); Quadres simfònics (1958); Poema heroic (1957); tres sonates i el cicle de dos quaderns per a piano titulat Frescos (1972); tres sonates per a violí i piano; així com música de cambra i cançons.

## Referències

* ↑ Rizarev, Marina. «Biografia» (en anglès). encyclopedia.com. [Consulta: 12 agost 2020].
# Elini

Elini (en sard, Elini) és un municipi italià, dins de la Província de Nuoro. L'any 2007 tenia 553 habitants. Es troba a la regió de Quirra. Limita amb els municipis d'Arzana, Ilbono, Lanusei i Tortolì.

## Administració

Llista d'alcaldes :
| Període | Identitat | Partit |
| 2005- | Vitale Pili | Llista Cívica |
# Jablonov nad Turňou

Jablonov nad Turňou és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1235.
# Karata

Karata és un poble o ètnia del Daguestan i el nom de la llengua que parlen, també kirtle (plural kirtlei, rus karatai o karatin o katratsi o kirdli, àvar kalalal, i en altres llengües kirdi-kalal).
La llengua junt a l'andi, l'akhvakh. el bagulal, el botlikh, el čamalal, el godoberi i el tindi forma una de les llengües del grup àvar-andi-dido dins la divisió andi de llengües iberocaucàsiques. Està dividida en tres dialectes.
El seu nombre estimat és:
* 1886: 7.217
* 1926: 5.305
* 1933: 7.000 estimats
* 2000: 15.000 estimats
Viuen al districts d'Akhvakh a la vall de l'Andi Koisu en set auls: Karata, Arčo, Ančikh, Tokita, Mashtada, Račabalda i Čabakoro.
El seu territori pertanyia el 1485 al nutsal (sobirà) de l'Avaristan, però era semiindependent, però després fou annexionat i va restar en mans de l'Avaristan fins a l'extinció del kanat però conservant la seva organització i estructura social basada en la família (tukhum). Al segle xviii i XIX van enfrontar-se als àvars i akhvakh per les terres de pastura.

## Bibliografia

* H. C. d'Encausse, Una République soviétique musulmane: le Daghestan. Aperçu Demographique, 1955
# Homicidi (pel·lícula)

Homicidi (títol original: Homicide) és una pel·lícula estatunidenca escrit i dirigida per David Mamet, estrenada l'any 1991. Ha estat doblada al català.

## Argument

Retirat d'un negoci en relació amb la persecució d'un traficant de droga, un inspector de policia es troba encarregat d'investigar sobre l'homicidi d'una vella corona jueva i es troba arrossegat en un univers que el depassa.

## Repartiment

* Joe Mantegna: Bobby Gold
* William H. Macy: Tim Sullivan
* Vincent Guastaferro: Tinent Senna
* J. J. Johnston: Jilly Curran
* Jack Wallace: Frank
* Lionel Mark Smith: Charlie Olcott
* Roberta Custer: Cathy Bates
* Charles Stransky: Doug Brown
* Ving Rhames: Robert Randolph
* Bernard Gray: James
* Paul Butler: Comissionat Walker
* Colin Stinton: Walter B. Wells
* Louis Murray: Mr. Patterson
* Christopher Kaldor: Sergent
* Linda Kimbrough: Sergent Green
* Robin Spielberg: Oficial
* Rebecca Pidgeon: Miss Klein

## Rebuda

* 1991: Festival de Canes: Nominada a la Palma d'Or (millor pel·lícula)
* 1991: Premis Independent Spirit: 3 nominacions incloent Millor pel·lícula
* Crítica "Un dels finals més cruels de la història del cinema"

## Referències

* ↑ «Homicidi». esadir.cat.
* ↑ «Homicide». The New York Times.
* ↑ Guarner, José Luis «Homicidio». Fotogramas.
# Le Samyn 2021

Le Samyn 2021 fou la 53a edició de la cursa ciclista Le Samyn. Es va disputar el 2 de març de 2021 sobre un recorregut de 205,4 km. La cursa formava par del calendari UCI Europa Tour 2021 amb una categoria 1.1.
El vencedor final fou el belga Tim Merlier (Alpecin-Fenix), que s'imposà a l'esprint en l'arribada a Dour a Rasmus Tiller (Uno-X Pro Cycling Team) i Andrea Pasqualon (Intermarché-Wanty-Gobert Matériaux).

## Equips

Vint-i-cinc equips prenen part en la cursa: set WorldTeams, nou UCI ProTeams i nou equips continentals:

## Classificació final

Font: ProCyclingStats :

## Referències

* ↑ «Le Samyn 2021». UCI.
* ↑ «Van der Poel acaba con el manillar roto y su compañero Merlier gana el GP de Le Samyn» (en castellà), 02-03-2021. [Consulta: 2 març 2021].
* ↑ Fletcher, Patrick. «Tim Merlier wins Le Samyn». CyclingNews, 02-03-2021.
* ↑ «Le Samyn 2021 Result». ProCyclingStats, 02-03-2021.
* ↑ Roadbook, 2021, p. 15.
* ↑ «Liste définitives des participants» (en francès). Le Samyn, 01-03-2021.
* ↑ «Le Samyn 2021 Startlist». ProCyclingStats.

## Enllaços externs

* Web oficial Arxivat 2011-07-27 a Wayback Machine. (francès)
# Geòrgia al Festival de la Cançó d'Eurovisió 2012

La televisió georgiana optà un any més per organitzar una preselecció oberta per escollir el seu representant pel Festival de 2012.

## Organització

El període de recepció de propostes comprenia des del 15 de desembre de 2011 fins al 25 de gener de 2012. En total, l'ens georgià va rebre només tretze propostes. Posteriorment, un jurat de la cadena trià els finalistes. La preselecció va constar només d'una gala, olen que els resultats s'havien decidir per televot i jurat al 50%.

## Candidats

El 26 de gener de 2012 la GPB va anunciar els tretze precandidats:
* Anri Jokhadze
* Boris Bedia
* Davi
* Edward Tatiani
* Levan Jibladze
* Lina Asatashvili
* Salome Simonishvili
* Shmagi Tagiashvili
* The Georgians
* Vanilla Cage
* Mirror Illusion
* R.E.M.A
* Industrial City

## Referències

* ↑ Georgia: GPB calls for songs www.esctoday.com (anglès)
* ↑ Omelyanchuk, Olena. «Georgia is looking for its star for Baku!». Eurovision.tv, 17-12-2011.
* ↑ Jiandani, Sanjay. «Georgia: GPB calls for songs». ESCToday.com, 15-12-2011.
* ↑ Victor Hondal:Georgia: 13 acts apply for Eurovision 2012 www.esctoday.com (anglès)

## Vegeu també

* Festival de la Cançó d'Eurovisió 2012
# Elisabet de Prússia

Elisabet de Prússia és el nom dels següents personatges:
* Elisabet de Prússia (gran duquessa d'Oldenburg) (1857 - 1895).
* Elisabet de Prússia (princesa de Hessen-Darmstadt) (1815 - 1885).
# Jableh Sporting Club

El Jableh Sporting Club (àrab: نادي جبلة الرياضي, Nādī Jabla ar-Riyāḍī, ‘Club Esportiu de Jabla’) és un club de futbol sirià de la ciutat de Jableh. Va ser fundat el 1958.

## Palmarès

* Lliga siriana de futbol:
** 1987, 1988, 1989, 2000
* Copa siriana de futbol:
** 1999

## Referències

* ↑ «Syria - Foundation Dates». [Consulta: 23 desembre 2017].
* ↑ «Syria - List of Champions». rsssf.com. [Consulta: 16 desembre 2017].
* ↑ «Syria - List of Cup Winners». [Consulta: 23 desembre 2017].
# Dones a la platja

Dones a la platja (títol original en anglès: Female on the Beach) és una pel·lícula estatunidenca dirigida per Joseph Pevney, estrenada el 1955. Ha estat doblada al català.

## Argument

Lynn Markham (Crawford) visita una casa de la platja que una vegada va pertànyer al seu marit mort. Allà, coneix l'agent immobiliari Amy Rawlinson (Jan Sterling) i Drummond "Drummy" Hall (Chandler), un atractiu vagabund que vaga dins i fora de la casa com si fos seva. Lynn s'assabenta que la casa es va llogar una vegada a Eloise Crandall (Judith Evelyn), una dona més gran de qui no es va determinar la causa de la mort (suïcidi, accident, o assassinat). Lynn més tard descobreix que "Drummy", el seu enigmàtic i atractiu veí és el còmplice dels jugadors Osbert i Queenie Sorenson (Cecil Kellaway i Natalie Schafer), i que despietadament seguia Crandall per fer-la jugar amb els Sorensons.
Lynn acaba casant-se amb Drummy. Els esdeveniments en la seva lluna de mel porten Lynn a creure que va assassinar Eloise. Comença a sospitar que també vol desfer-se d'ella.

## Repartiment

* Joan Crawford: Lynn Markham
* Jeff Chandler: Drummond Hall
* Jan Sterling: Amy Rawlinson
* Cecil Kellaway: Osbert Sorenson
* Judith Evelyn: Eloise Crandall
* Charles Drake: Tinent Galley
* Natalie Schafer: Queenie Sorenson
* Stuart Randall: Frankovitch
* Marjorie Bennett: Sra. Murchison

## Referències

* ↑ esadir.cat. Dones a la platja. esadir.cat.
* ↑ «The female on the beach». The New York Times.
# Karassí

Karassí (en rus: Караси) és un poble (possiólok) del krai de l'Altai, a Rússia, que el 2013 tenia 137 habitants.

## Referències

* ↑ Plantilla:ГКГН
# Helena Margaretha Hutschenruijter

Helena Margaretha Hutschenruijter (Rotterdam, 1832 - Rotterdam, 1859) fou una soprano holandesa.
Era filla de Wouter Hutschenruyter Sr. i Huiberdina de Haas. El germà Willem Jacob Hutschenruyter també va dedicar-se a la música.
Va rebre les seves primeres classes per part del seu pare Wouter Hutschenruijter, a l'Escola de Música de la Societat per a la Promoció de Toonkunst i després de les cantants Jenny Lind i Anna Bochkoltz-Falconi. Va actuar arreu dels Països Baixos, com a solista o com a part d'un quartet vocal.
Per exemple, va cantar cançons del seu pare a Middelburg (1856), però també àries de l'òpera Der Freischütz de Weber al Teatre Felix Meritis, d'Amsterdam (1857). El novembre de 1858 va cantar a Rotterdam com a "membre d'honor" del cor de la Societat per a la Promoció de Toonkunst, quan es van presentar al programa les Quatre cançons espirituals amb text holandès de Johannes Verhulst. El gener de 1859 va actuar també amb Verhulst, aquesta vegada amb el Salm 84 per a soprano, cor i orquestra; segons la crítica de la revista musical "Caecilia", Helena va cantar a la sala de concerts de Rotterdam de la Societat en benefici del mèrit general. La seva carrera es va veure interrompuda per la mort precoç per tuberculosi pulmonar.

## Fonts

* Henri Viotta, Lexicon der Toonkunst, deel II, 188, pagina 141
* Eduard A. Melchior: Woordenboek der toonkunst 1890, pagina 324
* J.H. Letzer: Muzikaal Nederland 1850-1910. Bio-bibliographisch woordenboek van Nederlandsche toonkunstenaars en toonkunstenaressen - Alsmede van schrijvers en schrijfsters op muziek-literarisch gebied, 2. uitgaaf met aanvullingen en verbeteringen. Utrecht: J. L. Beijers, 1913, pagina 82
* Edouard Gregoir: Biographie des artiestes-musiciens néerlandais des XVIII et XIX siecles, pagina 98 (Helene Hutschenruijter)
* Digitale vrouwenlexicon, geraadpleegd 27 juli 2018
# Eduardo Sánchez Junco

Eduardo Sánchez Junco (Palència, 26 d'abril de 1943 - Madrid, 14 de juliol de 2010) fou un periodista i editor espanyol, director i president de la revista ¡Hola!.
Fill únic d'Antonio Sánchez Gómez i Mercedes Junco Calderón, fundadors d'¡Hola!, Eduardo Sánchez Junco va estudiar la carrera d'Enginyer Agrònom, professió que va exercir fins als vuitanta, quan va passar a dirigir ¡Hola! a la mort del seu pare. D'acord amb els nous temps en la comunicació, va emprendre l'expansió internacional de la seva capçalera el 1987, amb la inauguració de l'edició britànic]a “Hello!”, que es va convertir ràpidament en una de les publicacions més notòries del seu gènere al món anglosaxó. L'edició francesa, Ohla!, creada el 1998, va tenir una curta existència. També va ser el creador de la web de la revista.

## Reconeixements

* Editor de l'any, atorgat per la Asociación de Revistas de Información (ARI) (2001)
* Medalla d'Or del Queen Sofía Spanish Institute de Nova York (2006)
* Premi Luca de Tena de periodisme (2009)

## Referències

* 1 2 «Fallece el director de “¡Hola!”, Eduardo Sánchez Junco. Dirigió la publicación desde el año 1984; lanzó la cabecera “Hello!” en Inglaterra y fue el creador de la web de la revista». El Correo Gallego, 15-07-2010. Arxivat de l'original el 12 de desembre 2022 [Consulta: 12 desembre 2022].
* 1 2 «Fallece Eduardo Sánchez Junco, presidente y director de “¡Hola!”. Una larga enfermedad mantuvo al periodista alejado de su trabajo y le causó la muerte ayer a los 67 años». Diario de Mallorca, 16-07-2010 [Consulta: 12 desembre 2022].